# Funkcije v vodu Čete Kamenčki 2013/14:

**VODNIK**:

* Hodi na vodniške sestanke.
* Skrbi za obveščanje v vodu.
* Organizator vodovih sestankov.
* Za sebe vodi evidenco prisotnosti članov voda.
* Je odgovoren za vod.
* Vodnik komunicira z voditeljem (npr. če je problem v vodu).
* Je pozoren na vsakega v vodu in vsakega člana v vodu dobro pozna.
* Ne more biti hkrati še podvodnik, zastavonoša, tajnik ali kuhar.

**PODVODNIK**:

* Prav tako hodi na vodniške sestanke.
* Pomaga vodniku pri organizaciji srečanj (skupaj jih pripravljata in si razdelita delo) in ga popolnoma nadomešča ob vodnikovi odsotnosti.
* Podvodnik se še posebej trudi z izobraževanjem novincev.
* Hrani doma zlato knjigo voda in jo nosi na vodova srečanja. Vanjo piše cel vod.
* Ne more biti hkrati še vodnik, zastavonoša, tajnik ali kuhar.

**TAJNIK**:

* Vedno piše zapisnik srečanja voda, dnevnik potepa, izhoda voda ipd.
* Na zapisniku je napisana prisotnost, opravičena in neopravičena odsotnost članov voda od srečanja.
* Na zapisnik zapiše tudi razna naročila in sporočila voditeljem.
* Zapisnik da vodniku, ki ga prinese na vodniški sestanek.
* Ne more biti hkrati vodnik ali podvodnik.

**ZASTAVONOŠA**:

* Skrbi, da je vodova zastavica urejena.
* Doma hrani zastavico in jo vedno prinese na skavtsko srečanje.
* Zna pravilno držati zastavico v vseh situacijah.
* Poravna vod, preden le-ta stopi v kvadrat.
* Dvigne zastavico, ko želi nekdo iz voda kaj vprašati ali predlagati v kvadratu.
* Ne more biti hkrati vodnik ali podvodnik.

**GOSPODAR**:

* Naredi popis vodove opreme v skrinji.
* Vodi seznam vodove opreme.
* Po taboru še enkrat pregleda vso opremo in odda voditelju poročilo, če kaj manjka ali se je pokvarilo.
* Poskrbi, da ima vod na aktivnostih zahtevano vodovo opremo.
* Na srečanja čete prinese armaflex.
* Daje predloge voditeljem, kaj bi še potrebovali v vodovi opremi.
* Če vod potrebuje kakšno posebno opremo ali orodje v lastni stega, kontaktira gospodarja stega Lenarta Podbrežnika, tel: 040 322 014.

**KUHAR**:

* Je glavni organizator priprave hrane za vod na skavtskih aktivnostih, ostali mu pri tem pomagajo.
* Ponavadi oseba, ki največ ve o kuhanju ali pa ji kuhanje predstavlja nov izziv (v tem primeru si nujno izbere tudi veščino kuharja).
* Pripravi knjižico uporabnih receptov.
* Pripravi predlog jedilnika za izhode voda, zimovanja, tabore itd.
* Pripravi posebej zaščitene vžigalice za na tabor in fino suho netivo za najhujše razmere, ki je vedno dobro zaščiteno.
* Na taborjenju skrbi, da so vžigalice dobro zaščitene in po uporabi vedno spravljene.
* Kuhar ne more biti hkrati tudi vodnik.

**BLAGAJNIK**:

* Pobira denar, ga hrani in v dogovorjenem roku odda voditeljem.
* Vodi seznam, kdo česa še ni plačal in skrbi za to, da vsi plačajo v določenem roku.
* Hrani vodov denar.
* Vodi evidenco porabe vodovega denarja, ki je skrbna, in jo občasno pokaže voditelju.
* Je eden izmed najstarejših.

**BOLNIČAR**:

* Skrbi, da je prva pomoč popolna in vedno prisotna na skavtskih aktivnostih.
* Pozna številke za klic v sili (112 reševalci, gasilci, 113 policija).
* Ponavadi je to oseba, ki ve čim več o nudenju prve pomoči ali ji učenje tega znanja predstavlja nov izziv (v tem primeru si nujno izbere tudi veščino bolničarja).
* Skrbi in opozarja na higieno članov voda.

**KULTURNIK**:

* Zaželeno je, da igra kakšen inštrument, ni pa nujno.
* Pripravi zbirko kratkočasnih iger in jo ima vedno pri sebi, za primer, da se je potrebno igrati kakšno igro.
* Po vsaki večji skavtski aktivnosti voda napiše novičko za v Mamutove novičke in zlato knjigo voda.
* Molitve pripravljajo vsi udeleženci voda, ne samo kulturnik!